Anke Novembru kien hemm żieda fit-turisti li ġew Malta. Ċifri tal-Uffiċċju Nazzjonali tal-Istatistika juru li f’Novembru ġew Malta aktar minn mija tliet elef u erba mitt turist, madwar tliet elef turist aktar milli gew f’Novembru tas-sena l-oħra. Iż-żieda ta’ 3 fil-mija fit-turisti waslet biex fl-ewwel 11-il xahar tas-sena, ġew Malta miljun sitt mija u tmienja u erbghin elf turist – żieda ta’ 8% fuq il-perjodu minn  Jannar sa Novembru tal-2013. Miċ-ċifri uffiċjali joħroġ li t-turisti nefqu €1,500 miljun fl-ekonomija Maltija. Huwa stmat li ras għal ras kull turist nefaq €910 għal btala tiegħu f’Malta.